Si Funi, netta yeqqim weḥd-s. Ipi ula d netta ihedder weḥd-s weḥd-s, yeqqar-as am wakken i d-yenna Si Lḥewwat umayen-a, ziɣ ur yeḍlim ara, yenna-ad: « nekkni s yikumirsiyen-agi, lbab rneftuḥ, u rrezq ɛla Lleh », awwah! Lkumirs-agi deg-s lbaraka, muqel kan tura: mitin uxemsin alef n Fransa, ma beddleɣ-ten dagi, duṣa purṣan acal akken ara yi-d-uyɣalen? Iḥetteb wehḥd-s weḥd-s yeqqar-as : « Xems meyya, sett meyya, sbeɛ meyya ... Sbeɛ meyya u xemsin alef. Muqel kan tura, lxir-ak a Rebbi, yema tura wagi yusa-d ɣer ssuq. Yettara iman-is yeḥrec, yettara iman-is yessen ad isewweq, yeɣra lmalif, lhimza, yeffeɣ-d d lavuka. Yeḥrec ! Acciwen i iḥrec ! Iiih, axaṭer netta yenna-d kan snat n tqendyar akked userwal, nekkini a-t-a-n sentḍeɣas xemsa n tqendyar akked rebɛa n yiserwula ! Ur ẓriɣ ara meskin, yenna-as, I tebɣuḍ tḥerceḍ ay uccen, yeɣleb-ik Saɛid U Ḥsen. Ḥerceɣ akter-is, nekkini. Iii, yerna muqel kan tura, lekettan n LASUNATIK, yeswa acu ? Rebɛa alef i lmitra. Nekk ssenzeɣ-as-t tmenṭac n alef i lmitra !